smcproject/ml-wiki-sentences huggingface dataset:
1940കളുടെ അവസാനം രചിച്ച് 1952 -ൽ പ്രസിദ്ധീകരിച്ച ഗോദോയെ കാത്ത് (Waiting for Godot) എന്ന നാടകമാണ് ഇദ്ദേഹത്തെ ലോകപ്രശസ്തനാക്കിയത്.
ഫ്രെഞ്ചില് രചിച്ച മൂലകൃതി 1954ലാണ് ഇംഗ്ലീഷിലേക്കു പരിഭാഷ ചെയ്തത്.
അയർലൻഡിലെ ഡബ്ലിനിലാണ് സാമുവൽ ബെക്കറ്റ് ജനിച്ചത്.
ചെറുപ്പ കാലത്ത് ക്രിക്കറ്റ് കളിയോടായിരുന്നു കമ്പം.
ഡബ്ലിൻ സർവ്വകലാശാലാ ടീമിൽ കളിച്ചിട്ടുള്ള ബെക്കറ്റ് ഇംഗ്ലീഷ് കൌണ്ടി ക്ലബായ നോർത്താം‌പ്ടൺഷെയറിനെതിരെ ഫസ്റ്റ്ക്ലാസ് ക്രിക്കറ്റിലും കളിച്ചിട്ടുണ്ട്.
ഇക്കാരണത്താൽ ക്രിക്കറ്റിന്റെ ബൈബിൾ എന്നു വിശേഷിക്കപ്പെടുന്ന വിസ്ഡൻ മാസികയിൽ ഇടംനേടിയ ഏക നോബൽ ജേതാവും ഇദ്ദേഹമാണ്.
പ്രശസ്തമായ ട്രിനിറ്റി കോളജിൽ നിന്ന് ഫ്രഞ്ചും ഇറ്റാലിയനും പഠിച്ച് 1927 -ൽ ബിരുദം സമ്പാദിച്ചു.
കുറച്ചുകാലം ബെൽ ഫാസ്റ്റി tu vieja en tanga ർപ്പെട്ടു.
പാരീസിൽ വച്ച് ജയിംസ് ജോയ്സിനെ പരിചയപ്പെടുകയും അദ്ദേഹത്തിന്റെ സഹായിയാവുകയും ചെയ്തു.
ഈ പരിചയമാണ് അദ്ദേഹത്തിന്റെ സാഹിത്യജീവിതത്തെ പരിപോഷിപ്പിച്ചത്.
1929 -ൽ ബെക്കറ്റിന്റെ ആദ്യ സാഹിത്യ രചന പുറത്തുവന്നു.
ജയിംസ് ജോയ്സിന്റെ കൃതികളെപ്പറ്റിയുള്ള പഠനമായിരുന്ന് അത്.
എന്നാൽ ജോയ്സിന്റെ മകളുടെ പ്രണയാഭ്യർത്ഥന നിരസിച്ചതോടെ ഇവർ തമ്മിലുള്ള ബന്ധം വഷളായി.
1930 -ൽ പാരീസ് വിട്ട് ലണ്ടനിൽ തിരിച്ചെത്തി ട്രിനിറ്റി കോളജിൽ അദ്ധ്യാപകനായി ചേർന്നെങ്കിലും താമസിയാതെ രാജിവച്ചു.
1931 -ൽ മാഴ്സൽ പ്രൌസ്റ്റിനെക്കുറിച്ചുള്ള പഠനം പ്രസിദ്ധീകരിച്ചതോടെ ബെക്കറ്റ് സാഹിത്യ ലോകത്ത് ശ്രദ്ധിക്കപ്പെടുവാൻ തുടങ്ങി.
തുടർന്നും പലമേഖലകളിലുള്ള സാഹിത്യ രചനകളിൽ മുഴുകിയെങ്കിലും പിതാവിന്റെ മരണത്തോടെ എഴുത്തു കുറഞ്ഞു.
വിഷാദരോഗത്തിനിടിമയായ ബെക്കറ്റിനെ 1935 മുതൽ 36വരെ മനോരോഗ ചികിത്സയ്ക്കു വിധേയനാക്കി.
1937 -ൽ വീണ്ടും പാരീസിലെത്തി.
1938 -ൽ ആത്മകഥാംശമുള്ള മർഫി എന്ന നോവൽ പ്രസിദ്ധീകരിച്ചു.
ഭ്രാന്തിലേക്ക് വഴുതിവീഴുന്ന ഒരു ചെറുപ്പക്കാരന്റെ കഥയാണിത്.
രണ്ടാം ലോക മഹായുദ്ധശേഷം എഴുത്ത് ഫ്രഞ്ചിലാക്കി.
1953 -ൽ പാരിസിലും 1955 ല് ലണ്ടനിലും ഗോദോയെ കാത്ത് അവതരിപ്പിക്കപ്പെട്ടു.
അതുവരെയും നിലവിലിരുന്ന നാടകവുമായി ബന്ധപ്പെട്ട എല്ലാ യാഥാസ്ഥിതിക കാഴ്ചപ്പാടുകളെയും ഈ കൃതി തകിടം മറിച്ചു.
വിവിധ കൃതികൾ പരിഗണിച്ച് 1969 -ൽ ബെക്കറ്റിനെ സാഹിത്യത്തിനുള്ള നോബൽ സമ്മാന ജേതാവായി തിരഞ്ഞെടുത്തു.
1989 ഡിസംബറീൽ അന്തരിച്ചു.
ബെക്കെറ്റിന്റെ കൃതികൾ വളരെ എഴുന്നുനിൽക്കുന്നവയും ചുരുക്കം വാക്കുകൾ കൊണ്ട് നിർമ്മിച്ചവയുമാണ് (മിനിമലിസ്റ്റ്).
ചില വിശകലനങ്ങളനുസരിച്ച് ബെക്കെറ്റിന്റെ കൃതികൾ മനുഷ്യന്റെ അവസ്ഥയെക്കുറിച്ച് ഗാഢമായി അശുഭവിശ്വാസം പുലർത്തുന്നു.
വർഷംചെല്ലുംതോറും അദ്ദേഹത്തിന്റെ കൃതികൾ കൂടുതൽ കൂടുതൽ മനസ്സിലാക്കൻ പ്രയാസവും കെട്ടുറപ്പു കുറഞ്ഞവയും ആയിത്തീർന്നു.
അദ്ദേഹത്തിന്റെ കൃതികളിൽ ആരോപിക്കപ്പെടുന്ന അശുഭവിശ്വാസം അപാരവും എന്നാൽ വക്രവുമായ ഹാസ്യം കൊണ്ട് അദ്ദേഹം മറയ്ക്കുന്നു.
പല വായനക്കാരുടെയും അഭിപ്രായത്തിൽ ബെക്കെറ്റ് തന്റെ കൃതികളിൽ അവതരിപ്പിക്കുന്ന ജീവിത പ്രതിബന്ധങ്ങൾ “ജീവിതയാത്ര എത്ര കഠിനമാണെങ്കിലും ഒടുവിൽ ആ കാഠിന്യങ്ങൾക്ക് തക്ക വിലയുള്ളതാണ്“ എന്ന തത്ത്വം പ്രദർശിപ്പിക്കുന്നു.
അതുപോലെ മറ്റുപലരും ബെക്കെറ്റിന്റെ അശുഭവിശ്വാസം മനുഷ്യന്റെ അവസ്ഥയോടല്ല, മറിച്ച് പ്രത്യാശനിറഞ്ഞ വ്യക്തികളിൽ കഴിവില്ലാത്ത വിധി അടിച്ചേൽപ്പിക്കുന്ന അംഗീകൃത സാമൂഹിക - സാംസ്കാരിക കെട്ടുപാടുകളോടാണ്.
മനുഷ്യന്റെ അന്തർലീനമായ ശുഭാപ്തിവിശ്വാസം ആണ് ബെക്കെറ്റിന്റെ കൃതികൾ കാണിക്കുന്നതെന്നും അതുകൊണ്ടുതന്നെ അടിച്ചമർത്തുന്ന ലോകത്തോട് ഒരു ബലാബലം (റ്റെൻഷൻ) നിലനിൽക്കുന്നു എന്നും നിരൂപകർ അഭിപ്രായപ്പെടുന്നു.
“ആധുനിക മനുഷ്യന്റെ കഷ്ടതകളിലൂടെ ഉയർത്തപ്പെടുന്ന പുതിയ നോവൽ-നാടക രൂപങ്ങൾക്ക്” 1969 -ൽ അദ്ദേഹത്തിന് സാഹിത്യത്തിനുള്ള നോബൽ സമ്മാനം ലഭിച്ചു.
അയോസ്ടാനയിലെ സാ‍വോയ് എന്ന ഐറിഷ് ബഹുമതി അദ്ദേഹത്തിന് 1984-ൽ ലഭിച്ചു.
സാഹിത്യ കൃതികൾ നാടകം എല്യുത്തേറിയ (Eleutheria ( 1940 -കളിൽ എഴുതിയത്; 1995 -ൽ പ്രസിദ്ധീകരിച്ചു)) ഗോദോയെ കാത്ത് (Waiting for Godot ( 1952 )) വാക്കുകൾ ഇല്ലാത്ത അഭിനയം I (Act Without Words I ( 1956 )) വാക്കുകൾ ഇല്ലാത്ത അഭിനയം II (Act Without Words II ( 1956 )) കലാശക്കളി (Endgame ( 1957 )) ക്രാപ്പിന്റെ അവസാനത്തെ ടേപ്പ് (Krapp's Last Tape ( 1958 )) നാടകത്തിന് ഒരു കരട് I (Rough for Theatre I (late 1950 -കളുടെ അവസാനത്തിൽ എഴുതിയത്)) നാടകത്തിന് ഒരു കരട് II (Rough for Theatre II ( 1950 -കളുടെ അവസാനത്തിൽ എഴുതിയത്)) സന്തുഷ്ട ദിനങ്ങൾ (Happy Days ( 1960 )) നാടകം (Play ( 1963 )) വരൂ, പോകൂ (Come and Go ( 1965 )) ശ്വാസം (Breath ( 1969 )) ഞാനല്ല (Not I ( 1972 )) ആ സമയത്ത് (That Time ( 1975 )) കാലടികൾ (Footfalls ( 1975 )) ഏകാംഗാഭിനയത്തിന്റെ ഒരു ഭാഗം (A Piece of Monologue ( 1980 )) റോക്കബി (Rockaby ( 1981 )) ഒഹിയോ ഇം‌പ്രോം‌പ്ടു (Ohio Impromptu ( 1981 )) അപായം (Catastrophe ( 1982 )) എന്ത് എവിടെ (What Where ( 1983 )) അവലംബം ↑ ↑ ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) പുറംകണ്ണികൾ Samuel Beckett എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സാമുവൽ ബോട്സ്ഫോഡ് ബക്‌ലി
സാമുവൽ ബോട്സ്ഫോഡ് ബക്‌ലി (May 9, 1809 – February 18, 1884) അമേരിക്കക്കാരനായ സസ്യശാസ്ത്രജ്ഞനും ഭൗമശാസ്ത്രജ്ഞനും പ്രകൃതിശാസ്ത്രജ്ഞനും ആയിരുന്നു.
വെസ്ലെയാൻ സർവ്വകലാശാലയിൽനിന്നും 1836ൽ ബിരുദമെടുത്തു.
ബക്‌ലി യുണൈറ്റഡ് സ്റ്റേറ്റ്സിലെ തെക്കൻ സംസ്ഥാനങ്ങളിലെ സസ്യങ്ങളെപ്പറ്റി പഠിക്കുകയും പല പുതിയ സ്പീഷീസുകളെ അവിടെ കണ്ടെത്തുകയും ചെയ്തു.
അദ്ദേഹത്തിന്റെ ബഹുമാനാർത്ഥം ഒരു പുതിയ സ്പീഷീസിന് ബക്ലെയൽ എന്നു പേരിട്ടിട്ടുണ്ട്.
ബക്‌ലി (1860–61)റ്റെക്സാസ് സംസ്ഥാനത്തിന്റെ സംസ്ഥാന ജിയോളജിസ്റ്റ് ആയിരുന്നു.
അദ്ദേഹം, നോർത്ത് കരോലിനയിലെ ബക്‌ലി പർവ്വതത്തിന്റെ ഉയരവും മറ്റനേകം പർവ്വതങ്ങളുടെ കൊടുമുറ്റികളുറ്റെ ഉയരവും കൃത്യമായി കണക്കാക്കി.
അദ്ദേഹത്തിന്റെ സ്മരണാർഥമാണ് ആ കൊടുമുടിക്ക് ബക്‌ലി കൊടുമുടി എന്ന പേർ ലഭിച്ചത്.
യു. എസിലെ മരങ്ങളെപ്പറ്റിയും കുറ്റിച്ചെടികളെപ്പറ്റിയും അനേകം ഗവേഷണപ്രബന്ധങ്ങളും പുസ്തകങ്ങളും എഴുതിയിട്ടുണ്ട്.
{US-scientist-stub}}
സാമുവൽ വേദനായകം പിള്ള സാമുവൽ വേദനായകം പിള്ള
ഒരു ഇന്ത്യൻ സിവിൽ സർവീസ് ഉദ്യോഗസ്ഥനും,  "ആദ്യത്തെ ആധുനിക തമിഴ് നോവൽ" ആയി അംഗീകരിക്കപ്പെട്ട പ്രതാപ മുതലിയാർ ചരിത്രത്തിന്റെ രചയിതാവായ തമിഴ് കവിയും നോവലിസ്റ്റും സാമൂഹിക പ്രവർത്തകനും ആയിരുന്നു സാമുവൽ വേദനായകം പിള്ള (1826-1889), മായാവരം വേദനായകം പിള്ള എന്നും അറിയപ്പെടുന്നു.
സ്ത്രീ വിമോചനത്തെയും വിദ്യാഭ്യാസത്തെയും കുറിച്ചുള്ള വേദനായഗത്തിന്റെ സ്വന്തം ആശയങ്ങൾ ഈ നോവൽ പ്രതിഫലിപ്പിക്കുന്നു.
തിരുച്ചിറപ്പള്ളിക്കടുത്തുള്ള ഇനം കുളത്തൂരിൽ ശവരിമുത്തുപിള്ളയുടെയും ആരോക്കിയ മാരിയമ്മാളിന്റെയും മകനായി 1826 ഒക്ടോബർ 11 നാണ് വേദനായകം പിള്ള ജനിച്ചത്.
അദ്ദേഹത്തിന്റെ പിതാവ് അദ്ദേഹത്തിന്റെ ആദ്യത്തെ അദ്ധ്യാപകനായിരുന്നു, പിന്നീട് ത്യാഗരാജ പിള്ള എന്ന അധ്യാപകന്റെ കീഴിൽ തമിഴും ഇംഗ്ലീഷും പഠിച്ചു.
വിദ്യാഭ്യാസം പൂർത്തിയാക്കിയ ശേഷം, വേദനായഗം ട്രിച്ചിനോപൊളിയിലെ ജുഡീഷ്യൽ കോടതിയിൽ റെക്കോർഡ് കീപ്പറായി ചേർന്നു, താമസിയാതെ വിവർത്തകനായി ഉയർത്തപ്പെട്ടു.
അദ്ദേഹം തന്റെ ഭരണകാലത്ത് സംസ്കൃതം, ഫ്രഞ്ച്, ലാറ്റിൻ എന്നിവ പഠിച്ചു, തുടർന്ന് നിയമപരീക്ഷകളിൽ വിജയിച്ചു.
മയൂരത്തിന്റെ (ഇപ്പോൾ മയിലാടുതുറൈ) ജില്ലാ മുൻസിഫായി 13 വർഷം അദ്ദേഹം സേവനമനുഷ്ഠിച്ചു.
വേദനായഗം ചെറുപ്പം മുതലേ എഴുത്തിനോടുള്ള അഭിനിവേശം പ്രകടിപ്പിച്ചു.
അദ്ദേഹം നിയമ പുസ്തകങ്ങൾ തമിഴിലേക്ക് വിവർത്തനം ചെയ്യുകയും നീതി നൂൽ എന്ന അദ്ദേഹത്തിന്റെ ധാർമ്മിക ഗ്രന്ഥം നന്നായി അംഗീകരിക്കപ്പെടുകയും ചെയ്തു.
മൊത്തത്തിൽ അദ്ദേഹം 16 പുസ്തകങ്ങൾ രചിച്ചു, അതിൽ പ്രതാപ മുതലിയാർ ചരിത്രം ആദ്യത്തെ തമിഴ് നോവലായി കണക്കാക്കപ്പെടുന്നു.
സ്ത്രീ വിമോചനത്തെയും വിദ്യാഭ്യാസത്തെയും കുറിച്ചുള്ള വേദനായഗത്തിന്റെ സ്വന്തം ആശയങ്ങളെ നോവൽ പ്രതിഫലിപ്പിക്കുന്നു.
കർണാടക സംഗീതത്തിന് വേദനായഗം നൽകിയ സംഭാവനകൾ വളരെ വലുതാണ്.
കച്ചേരികളിലെ ഗായകർക്കിടയിൽ അദ്ദേഹത്തിന്റെ പാട്ടുകൾ ഇപ്പോഴും ജനപ്രിയമാണ്.
അദ്ദേഹത്തിന്റെ തമിഴ് രചനകളിൽ സംസ്കൃത പദങ്ങളുടെ സമൃദ്ധി കാണാം.
ത്യാഗരാജന്റെ "നിധിചല സുഖം" എന്ന വരിയിൽ അദ്ദേഹം "മാനം പരിധി, വരുമാനം പരിധി?"
പിള്ളയുടെ ജനപ്രിയ ഗാനങ്ങളിൽ ചിലത് ``നാളെ നല്ല നാൾ", ``നീ മലൈക്കാടെ നെഞ്ചേ," ``തരുണം, തരുണം എന്നിവയാണ്.
മനോൻമണിയം സുന്ദരം പിള്ള , രാമലിംഗ സ്വാമികൾ എന്നിവരെപ്പോലുള്ളവർ അദ്ദേഹത്തിന്റെ കൃതികളുടെ ആരാധകരായിരുന്നു.
അദ്ദേഹത്തിന്റെ രചനകളിലൊന്നായ നായഗർ പക്ഷമാദി , (രാഗമാലിക - സാമ / ഷൺമുഖപ്രിയ / കേദാര ഗൗള) 1955-ൽ പുറത്തിറങ്ങിയ തമിഴ് ചലച്ചിത്രമായ ഡോക്ടർ സാവിത്രിയിലെ ഒരു നൃത്ത രംഗത്തിനായി ഉൾപ്പെടുത്തിയിട്ടുണ്ട്.
ഇതും കാണുക അവലംബം പുറമെ നിന്നുള്ള കണ്ണികൾ നായഗർ പക്ഷമാദി
സാമുവൽ സ്റ്റിൽമാൻ ബെറി ഇംഗ്ലീഷ് വിലാസം https://ml.wikipedia.org/wiki/Samuel_Stillman_Berry
സാമുവൽ സ്റ്റിൽമാൻ ബെറി (March 16, 1887 – 1984)അമേരിക്കൻ സമുദ്രജന്തുശാസ്ത്രജ്ഞനായിരുന്നു.
സെഫാലോപോഡ്സിനെപ്പറ്റിയാണദ്ദേഹം ഗവേഷണം നടത്തിയത്.
അമേരിക്കയിലെ സ്ക്രിപ്പ്സ് ഇൻസ്റ്റിറ്റ്യൂഷൻ ഒഫ് ഓഷ്യനോഗ്രഫി സ്ഥാപിക്കാൻ അദ്ദേഹം മുൻകൈ എടുത്തു.
ആദ്യം അദ്ദേഹം സ്ക്രിപ്പ്സിലെ ലൈബ്രേറിയൻ ആയിരുന്നു.
പിന്നീടാണ് ഗവേഷണത്തിലേയ്ക്കു തിരിഞ്ഞത്.
സൻ ഡീഗോ നാചുറൽ ഹിസ്റ്ററി മ്യൂസിയത്തിലെ ഫെലോ ആയിരുന്നു.
ശ്ംഖ്, തോടുള്ള സമുദ്രജീവികൾ ഇവയെപ്പറ്റിയുള്ള ഗവേഷണത്തിലാണ് അദ്ദേഹത്തിനു അന്താരാഷ്ട്രപ്രശസ്തിയുള്ളത്.
അമേരിക്കൻ അസ്സോസിയേഷൻ ഓഫ് അഡ്വാൻസ്മെന്റ് ഒഫ് സയൻസിന്റെ ഒരെയൊരു അയുഷ്കാല അംഗം അദ്ദേഹമാണ്.
അവലംബം ↑ http://www.findagrave.com/cgi-bin/fg.cgi?page=gr GRid=32257645
വെസ്റ്റ് മുത്തനൂർ പൂച്ചേങ്ങൽ
മലപ്പുറം ജില്ലയിലെ ഏറനാട് താലൂക്കിലെ പുൽപ്പറ്റ ഗ്രാമപഞ്ചായത്തിലെ മൂന്നാം വാർഡാണ് വെസ്റ്റ് മുത്തനൂർ.
മലപ്പുറം ജില്ലയിലെ പ്രധാന സ്ഥലങ്ങളായ മോങ്ങം , മഞ്ചേരി , അരീക്കോട് , നിലമ്പൂർ തുടങ്ങിയ പ്രദേശങ്ങളെ ബന്ധിപ്പിക്കുന്ന ഒരു സ്ഥലം കൂടിയാണ് വെസ്റ്റ് മുത്തനൂർ.
ഏ എം എൽ പി സ്കൂൾ ചോലയിൽ മുക്ക് ആരാധനാലയങ്ങൾ പൂച്ചേങ്ങൽ ജുമാ മസ്ജിദ് പലോട്ടിൽ മസ്ജിദ് മസ്ജിദ് ഖൈർ മസ്ജിദ് റഹ്മാനിയ്യ
വെസ്റ്റ് സാക്രമെൻറോ
വെസ്റ്റ് സാക്രമെൻറോ (വെസ്റ്റ് സാക് എന്നും അറിയപ്പെടുന്നു) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ യോലോ കൌണ്ടിയിൽ സ്ഥിതിചെയ്യുന്ന ഒരു നഗരമാണ്.
സക്രാമെന്റോ നഗരവുമായി തുടർച്ചയായി ബന്ധപ്പെട്ടാണു സ്ഥിതിചെയ്യുന്നതെങ്കിലും ഈ രണ്ടു നഗരങ്ങളേയും തമ്മിൽ സാക്രമെന്റോ നദി വേർതിരിക്കുന്നു.
ഈ നദി സാക്രമെന്റോ, യോലോ കൌണ്ടികളേയും തമ്മിൽ വേർതിരിക്കുന്നു.
ഇത് അതിവേഗം വികസനത്തിലേയ്ക്കു കുതിച്ചുകൊണ്ടിരിക്കുന്ന ഒരു സമൂഹമാണ്.
2000 ലെ സെൻസസ് പ്രകാരം 31,615 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 48,744 ആയി വർദ്ധിച്ചിരുന്നു.
ഗോൾഡ് റഷ് യുഗം മുതൽ ഈ മേഖലയിലെ ഒരു പരമ്പരാഗത വ്യവസായ കേന്ദ്രമായ വെസ്റ്റ് സക്രാമെന്റോ, വൈവിധ്യമാർന്ന സമ്പദ്വ്യവസ്ഥയുടെ ആസ്ഥാനവും മേഖലയിലെ ഏറ്റവും മികച്ച നാല് തൊഴിൽ കേന്ദ്രങ്ങളിലൊന്നുമാണ്.
‘യുണൈറ്റഡ് സ്റ്റേറ്റ്സ് കോൺഫറൻസ് ഓഫ് മേയേർസ്’ വെസ്റ്റ് സാക്രമെന്റോ നഗരത്തെ 2014 ൽ 100,000-ൽപ്പരം ജനസംഖ്യയുള്ള നഗരങ്ങളുടെ വിഭാഗത്തിൽനിന്ന് അമേരിക്കയിലെ ഏറ്റവും നന്നായി ജീവിക്കാൻ പറ്റിയ നഗരമായി നാമനിർദ്ദേശം ചെയ്തിരുന്നു.
2014-ൽ 100,000-ൽപ്പരം ജനസംഖ്യയുള്ള നഗരങ്ങളുടെ വിഭാഗത്തിൽ വെസ്റ്റ് സക്രാമെന്റോ എന്ന പേരിൽ അറിയപ്പെട്ടു.
ഏകദേശം 1,796,857 ജനസംഖ്യയുള്ള (2000) സാക്രമെന്റോ-ആർഡൻ ആർക്കേഡ്-റോസ്‌വില്ലെ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് സാക്രമെന്റോ (ജൂലൈ 1, 2016 ലെ കണക്കനുസരിച്ച് ജനസംഖ്യ 2,296,418 ആയിരുന്നു).
കൃഷി, ഗതാഗതം എന്നിവ ഈ മേഖലയിലെ പ്രധാന വ്യവസായങ്ങളാണ്.
അവലംബം ↑ 1 2 ↑ ↑ ↑ ↑ ↑ ↑ ↑ ↑
വെസ്റ്റ് ഹിൽ തീവണ്ടി നിലയം
കോഴിക്കോട് നഗരത്തിലെ വെസ്റ്റ് ഹിൽ സ്ഥിതി ചെയ്യുന്ന ഈ റെയിൽവേ സ്റ്റേഷൻ പ്രധാനമായും പാസഞ്ചർ തീവണ്ടികൾ ആണ് ഉപയോഗിച്ച് വരുന്നത്   .
കോഴിക്കോട് നഗരത്തിലെ വടക്ക് ഭാഗങ്ങളിൽ ഉള്ളവർക്ക് വളരെ സൌകര്യാര്തമായാണ് സ്ഥിതി ചെയ്യുനത്   .
ഇവിടെ  നിന്ന്  ഷോർനൂർ , കോയമ്പത്തൂർ, കോഴിക്കോട്,കണ്ണൂർ  ,മംഗലാപുരം  എന്നിവിടങ്ങിലേക്ക് തീവണ്ടികൾ ലഭ്യമാണ്.
രണ്ടു പ്ലാറ്റ്ഫോം മാത്രമുള്ള വെസ്റ്റ് ഹിൽ സ്റ്റേഷനിൽ സൌകര്യങ്ങൾ പരിമിതമാണ് .
വെസ്റ്റ് ഹില്ലിൽ   നിർത്തുന്ന   തീവണ്ടികൾ 56653 - കോഴിക്കോട് കണ്ണൂർ പാസ്സജ്ജർ 56603  - തൃശൂർ കണ്ണൂര് പാസ്സജ്ജർ 56323  - കോയമ്പത്തൂർ മംഗലാപുരം പാസ്സജ്ജർ എത്തിച്ചേരാം
കോഴിക്കോട് നഗരത്തിന്റെ മിക്ക പ്രദേശങ്ങളിൽ നിന്നും വെസ്റ്റ് ഹില്ലിലേക്ക്  നിരവധി സിറ്റി ബസുകൾ ലഭ്യമാണ് .
വെസ്റ്റ് ബാങ്ക്
32°00′N 35°23′E ﻿ / ﻿ 32.000°N 35.383°E ﻿ / 32.000; 35.383 ഇംഗ്ലീഷ് വിലാസം https://ml.wikipedia.org/wiki/West_Bank വെസ്റ്റ് ബാങ്ക്.
പലസ്തീനിയൻ പ്രദേശങ്ങളുടെ ഏറ്റവും വലിയ ഭാഗവും പടിഞ്ഞാറൻ ഏഷ്യയിലെ ഒരു കടൽത്തീരമില്ലാത്ത പ്രദേശവുമാണ് വെസ്റ്റ് ബാങ്ക് ( അറബി : الضفة الغربية ‬ aḍ-Ḍaffah l-Ġarbiyyah , ഹീബ്രു : הגדה המערבית ‎ , HaGadah HaMa'aravit , also ഹീബ്രു : יהודה ושומרון ‎ Yehuda ve-Shomron ( ജുഡിയയും സമേരിയയും ) ).
1949-ലെ വെടിനിർത്തൽ പ്രകാരം ‌ജോർദാനിനും ഇസ്രായേലിനും ഇടയിലെ അതിർത്തി രേഖയാണ് ) ഈ പ്രദേശത്തിന്റെ പടിഞ്ഞാറും വടക്കും തെക്കുമുള്ള അതിർത്തികൾ.
കിഴക്ക് ജോർദ്ദാൻ സാമ്രാജ്യത്തിന്റെ അതിർത്തിയാണ്.
ഇത് ജോർദ്ദാൻ നദിയാണ്.
ചാവുകടലിന്റെ പടിഞ്ഞാറൻ തീരവും ഈ പ്രദേശത്തിന്റെ അതിർത്തിയുടെ ഭാഗമാണ്.
അന്താരാഷ്ട്ര നീതിന്യായ കോടതിയുടെ ഉപദേശകസ്വഭാവമുള്ള റൂളിംഗ് പ്രകാരം (2004) ഇസ്രായേലും പലസ്തീൻ അഥോറിറ്റിയും തമ്മിൽ 1993-നു ശേഷം ഉണ്ടാക്കിയ ഉടമ്പടികളൊന്നും ഈ പ്രദേശവും കിഴക്കൻ ജെറുസലേമും ഇസ്രായെൽ കയ്യടക്കി വച്ചിരിക്കുന്ന അധിനിവേശപ്രദേശങ്ങൾ ഉൾപ്പെടുന്നു എന്ന വസ്തുതയെ ഇല്ലാതാക്കുന്നില്ല.
കിഴക്കൻ ജെറുസലേം ഉ‌ൾപ്പെടെയുള്ള വെസ്റ്റ് ബാങ്കിന്റെ കരഭൂമിയുടെ വിസ്തീർണ്ണം 5,640 കിലോമീറ്റർ 2 ജലത്തിന്റെ വിസ്തീർണ്ണം 220 കിലോമീറ്റർ 2 (ചാവുകടലിന്റെ വടക്കുപടിഞ്ഞാറുള്ള നാലിലൊന്ന്) എന്നിങ്ങനെയാണ്.
കണക്കാക്കിയിട്ടുള്ള ജനസംഖ്യ 2,622,544 (2012 ജൂൺ) ആണ്.
80 ശതമാനത്തിലധികം, ഉദ്ദേശം 2,100,000, പലസ്തീനിയൻ അറബുകളാണ്.
ഏകദേശം 500,000 പേർ ‌ജൂ‌തമതക്കാരായ ഇസ്രായേലികളാണ്.
ഇതിൽ ഉദ്ദേശം 192,000 പേർ കിഴക്കൻ ജെറുസലേമിലെ ഇസ്രായേലി പാർപ്പിടകേന്ദ്രങ്ങളിലാണ് താമസിക്കുന്നത്.
കിഴക്കൻ ജറുസലെമിലെയും വെസ്റ്റ് ബാങ്കിലെയും ഇസ്രായേലി പാർപ്പിടകേന്ദ്രങ്ങൾ നിയമവിരുദ്ധമാണെന്നാണ് അന്താരാഷ്ട്ര സമൂഹം കണക്കാക്കുന്നത്.
ഇസ്രായേൽ ഇതിനെതിരായി വാദിക്കുന്നുണ്ട്.
1517 മുതൽ 1917 വരെ ഇപ്പോൾ വെസ്റ്റ് ബാങ്ക് എന്നറിയപ്പെടുന്ന പ്രദേശം ഓട്ടോമാൻ സാമ്രാജ്യത്തിന്റെ ഭരണത്തിൻ കീഴിലായിരുന്നു.
സിറിയൻ പ്രവിശ്യയുടെ ഭാഗമായിരുന്നു ഇത്.
1920-ലെ സാൻ റെമോ സമ്മേളനത്തിനുശേഷം , വിജയികളായ സഖ്യകക്ഷികൾ (ഫ്രാൻസ്, ബ്രിട്ടൻ, അമേരിക്ക തുടങ്ങിയവർ) ഈ പ്രദേശം ബ്രിട്ടീഷ് മാൻഡേറ്റിന്റെ ഭാഗമായി നിർണ്ണയിച്ചു .
രണ്ടാം ലോകമഹായുദ്ധത്തിനു ശേഷം , ഐക്യരാഷ്ട്രസഭ പൊതുസഭയുടെ 181 (II) പ്രമേയമനുസരിച്ച് പലസ്തീൻ മേഖലയ്ക്കുള്ളിൽ രണ്ട് ഭരണകൂടങ്ങൾ സ്ഥാപിക്കാൻ തീരുമാനിച്ചു.
"സമേറിയ, ജുഡിയ എന്നിവിടങ്ങളിലെ കുന്നുപ്രദേശം" (ഇപ്പോൾ "വെസ്റ്റ് ബാങ്ക്" എന്നറിയപ്പെടുന്ന പ്രദേശം ഇതിന്റെ ഭാഗമായിരുന്നു) നിർദ്ദിഷ്ട അറബ് രാജ്യത്തിന്റെ ഭാഗമായി നിർണ്ണയിച്ചു.
പക്ഷേ 1948-ലെ അറബ് ഇസ്രായേലി യുദ്ധത്തിനുശേഷം ട്രാൻസ് ജോർദ്ദാൻ (1949-ൽ ഇതിന്റെ പേര് ജോർദ്ദാൻ എന്നാക്കി മാറ്റി) ഈ പ്രദേശം പിടിച്ചെടുക്കുകയും തങ്ങളുടെ നിയന്ത്രണത്തിലാക്കുകയും ചെയ്തു.
ജോർദ്ദാൻ നദിയുടെ പടിഞ്ഞാറുള്ള പ്രദേശം "വെസ്റ്റ് ബാങ്ക്", "സിസ് ജോർദ്ദാൻ" എന്നീ പേരുകളിൽ അറിയപ്പെട്ടു തുടങ്ങി.
ഇസ്രായേലും ജോർദ്ദാനിന്റെ പടിഞ്ഞാറൻ തീരവും തമ്മിലുള്ള അതിർത്തി 1949-ലെ വെടിനിർത്തൽ കരാർ പ്രകാരം നിർണ്ണയിക്കപ്പെട്ടു .
1948 മുതൽ 1967 വരെ വെസ്റ്റ് ബാങ്കിന്റെ ഭരണം നടത്തിയിരുന്നത് ജോർദ്ദാനായിരുന്നു .
1950-ലായിരുന്നു ജോർദ്ദാൻ ഈ പ്രദേശം തങ്ങളുടെ രാജ്യത്തിന്റെ ഭാഗമാക്കിയത്.
അന്താരാഷ്ട്ര സമൂഹം ജോർദ്ദാന്റെ അവകാശവാദം ഒരിക്കലും പൂർണ്ണമായി അംഗീകരിക്കുകയുണ്ടായില്ല.
ബ്രിട്ടനായിരുന്നു ഇതിനൊരപവാദം.
1967 ജൂണിൽ വെസ്റ്റ് ബാങ്കും കിഴക്കൻ ജെറുസലേമും ആറുദിവസ യുദ്ധത്തിലൂടെ ഇസ്രായേൽ പിടിച്ചടക്കുകയായിരുന്നു.
കിഴക്കൻ ജെറുസലേമും പഴയ ഇസ്രായേലി-ജോർദാനിയൻ അതിർത്തിപ്രദേശവും ഒഴികെയുള്ള പ്രദേശങ്ങൾ ഇസ്രായേൽ തങ്ങളുടെ രാജ്യത്തിന്റെ ഭാഗമാക്കുകയുണ്ടായില്ല .
പക്ഷേ ഈ പ്രദേശങ്ങൾ ഇസ്രായേലിന്റെ സൈനിക അധിനിവേശത്തിൽ തുടരുകയാണ്.
ഇസ്രായേൽ ഈ പ്രദേശത്തെ ജുഡിയ ആൻഡ് സമേറിയ പ്രദേശം എന്നാണ് വിളിക്കുന്നത്.
റബാതിൽ 1974-ൽ നടന്ന അറബ് ഉച്ചകോടി പലസ്തീൻ വിമോചന സംഘടനയെ (പി.എൽ.ഒ.) "പലസ്തീൻ ജനതയുടെ ഒരേയൊരു പ്രതിനിധി” ആയി അംഗീകരിച്ചുവെങ്കിലും 1988 വരെ ജോർദ്ദാൻ ഈ പ്രദേശത്തിന്മേൽ തങ്ങൾക്കുള്ള അവകാശവാദം ഉപേക്ഷിച്ചിരുന്നില്ല.
അതിനുശേഷം ജോർദ്ദാൻ വെസ്റ്റ് ബാങ്കുമായി തങ്ങൾക്കുണ്ടായിരുന്ന ഭരണപരവും നിയമപരവുമായ എല്ലാ ബന്ധങ്ങളും വിഛേദിക്കുകയും വെസ്റ്റ് ബാങ്കിലെ പലസ്തീനിയൻ ജനങ്ങൾക്കുണ്ടായിരുന്ന ജോർദ്ദാനിയൻ പൗരത്വം എടുത്തുകളയുകയും ചെയ്തു.
1993-ലെ ഓസ്ലോ ഉടമ്പടിക്കു ശേഷം പലസ്തീനിയൻ അഥോറിറ്റി വെസ്റ്റ് ബാങ്കിന്റെ തുടർച്ചയില്ലാത്ത 11% ഭൂമി നിയന്ത്രിക്കുന്നുണ്ട് (ഏരിയ എ എന്നാണ് ഇത് അറിയപ്പെടുന്നത്).
പക്ഷേ ഈ പ്രദേശത്തേയ്ക്ക് ഇസ്രായേൽ ഇടയ്ക്കിടെ കടന്നുകയറാറുണ്ട്.
ഏകദേശം 28% വരുന്ന ഏരിയ ബി. ഇസ്രായേലിന്റെ സൈനിക നിയന്ത്രണത്തിലും പാലസ്തീന്റെ സിവിൽ നിയന്ത്രണത്തിലുമാണ്.
ഏകദേശം 61% വരുന്ന ഏരിയ സി പൂർണ്ണമായും ഇസ്രായേലിന്റെ നിയന്ത്രണത്തിലാണ്.
164 രാജ്യങ്ങൾ വെസ്റ്റ് ബാങ്ക്, കിഴക്കൻ ജെറൂസലേം എന്നീ പ്രദേശങ്ങളെ “ അധിനിവേശത്തിലുള്ള പലസ്തീൻ പ്രദേശം ” എന്ന് വിവക്ഷിക്കുന്നുണ്ടെങ്കിലും ഇസ്രായേൽ വാദിക്കുന്നത് അംഗീകരിക്കപ്പെടുകയും നിലവിലുള്ളതുമായ ഒരു പരമാധികാര രാഷ്ട്രത്തിൽ നിന്ന് പിടിച്ചെടുത്ത പ്രദേശങ്ങൾ മാത്രമേ അധിനിവേശപ്രദേശങ്ങളായി കണക്കാക്കാവൂ എന്നാണ്.
അവലംബം ഗ്രന്ഥസൂചിക Albin, Cecilia (2001).
Justice and Fairness in International Negotiation .
ISBN 0-521-79725-X Bamberger, David (1985, 1994).
A Young Person's History of Israel .
Behrman House.
ISBN 0-87441-393-1 Dowty, Alan (2001).
The Jewish State: A Century Later .
ISBN 0-520-22911-8 Eldar, Akiva and Zertal, Idith (2007).
Lords of the land: the war over Israel's settlements in the occupied territories, 1967–2007 , Nation Books.
ISBN 978-1-56858-414-0 Gibney, Mark and Frankowski, Stanislaw (1999).
Judicial Protection of Human Rights .
ISBN 0-275-96011-0 Gordon, Neve (2008).
Israel's Occupation .
University of California Press, Berkeley CA, ISBN 0-520-25531-3 Gorenberg, Gershom.
The Accidental Empire .
Times Books, Henry Holt and Company.
ISBN 0-8050-8241-7 .
Howell, Mark (2007).
What Did We Do to Deserve This?
Palestinian Life under Occupation in the West Bank , Garnet Publishing.
ISBN 1-85964-195-4 Oren, Michael (2002).
Six Days of War , Oxford University Press.
ISBN 0-19-515174-7 Playfair, Emma (Ed.) (1992).
International Law and the Administration of Occupied Territories .
ISBN 0-19-825297-8 Shlaim, Avi (2000).
The Iron Wall: Israel and the Arab World , W. W. Norton Company.
ISBN 0-393-04816-0 പുറത്തേയ്ക്കുള്ള കണ്ണികൾ വെസ്റ്റ് ബാങ്ക് വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Statistical Atlas of Palestine Archived 2010-05-14 at the Wayback Machine .
– Palestinian Central Bureau of Statistics Global Integrity Report: West Bank Archived 2011-05-04 at the Wayback Machine .
has governance and anti-corruption profile.
West Bank entry at The World Factbook Palestinian Territories at the United States Department of State Palestine Archived 2008-06-07 at the Wayback Machine .
from UCB Libraries GovPubs Palestine Facts Info Archived 2004-12-11 at the Wayback Machine .
from Palestinian Academic Society for the Study of International Affairs United Nations – Question of Palestine Disputed Territories: Forgotten Facts about the West Bank and Gaza Strip – from Israeli government's Ministry of Foreign Affairs West Bank ഓപ്പൺ ഡയറക്റ്ററി പ്രൊജക്റ്റിൽ Large map of West Bank (2008) – C.I.A./Univ.
of Texas, Austin Large map of West Bank (1992) A series of geopolitical maps of the West Bank Archived 2006-08-21 at the Wayback Machine .
1988 "Address to the Nation" by King Hussein of Jordan Ceding Jordanian Claims to the West Bank to the PLO Camden Abu Dis Friendship Association – establishing links between the North London Borough of Camden and the town of Abu Dis in the West Bank Archived 2008-05-11 at the Wayback Machine .
Map of Palestinian Refugee Camps 1993 (UNRWA/C.I.A./Univ. of Texas, Austin) Map of Israel 2008 (C.I.A./Univ. of Texas, Austin) Map of Israeli Settlements in the West Bank Dec. 1993 (C.I.A./Univ. of Texas, Austin) Map of Israeli Settlements in the Gaza Strip Dec. 1993 (C.I.A./Univ. of Texas, Austin) Israeli Settlements interactive map and Israeli land use from The Guardian Squeeze them out; As Jewish settlements expand, the Palestinians are being driven away May 4, 2013 The Economist
32°00′N 35°23′E ﻿ / ﻿ 32.000°N 35.383°E ﻿ / 32.000; 35.383
വെസ്റ്റ് മക്ഡോണൽ ദേശീയോദ്യാനം
നോർത്തേൺ ടെറിറ്ററിയിലെ ഒരു ദേശീയോദ്യാനമാണ് വെസ്റ്റ് മക്ഡോണൽ ദേശീയോദ്യാനം .
ആലീസ് സ്പ്രിങ്ങിന്റെ പടിഞ്ഞാറുള്ള ഈ ദേശീയോദ്യാനം , ഡാർവിനു തെക്കായി 1234 കിലോമിറ്റർ അകലെയാണുള്ളത്.
ആലീസ് സ്പ്രിങ്ങിനു പടിഞ്ഞാടുള്ള മക്ഡോണൽ റേഞ്ചുകളിലൂടെ ഇത് വ്യാപിച്ചുകിടക്കുന്നു.
Tjoritja / West MacDonnell National Park ഇതും കാണുക നോർത്തേൺ ടെറിറ്ററിയിലെ സംരക്ഷിതപ്രദേശങ്ങൾ അവലംബം
വെസ്റ്റ് ലാന്റ് തായ് പൗറ്റിനി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Westland_Tai_Poutini_National_Park
ന്യൂസിലാന്റിലെ സൗത്ത് ദ്വീപിന്റെ പടിഞ്ഞാറൻ തീരത്തായാണ് വെസ്റ്റ് ലാന്റ് തായ് പൗറ്റിനി ദേശീയോദ്യാനം സ്ഥിതിചെയ്യുന്നത്.
വെസ്റ്റ് ലാന്റ് ജില്ലയിലെ യൂറോപ്യന്മാരുടെ ആഗമനത്തിന്റെ നൂറാം വാർഷികത്തോടനുബന്ധിച്ച് 1960ലാണ് ഇത് സ്ഥാപിതമായത്.
1,175 ചതുരശ്രകിലോമീറ്റർ പ്രദേശത്ത് വ്യാപിച്ചു കിടക്കുന്ന ഈ ദേശീയോദ്യാനം തെക്കൻ ആൽപ്സ് പർവ്വതനിരകളിൽ നിന്നും ആരംഭിച്ച് വന്യവും ഒറ്റപ്പെട്ടതുമായ തീരപ്രദേശത്ത് അവസാനിക്കുന്നു.
ഇത് ഔറാക്കി അല്ലെങ്കിൽ മൗണ്ട് കുക്ക് ദേശീയോദ്യാനവുമായി അതിർത്തി പങ്കിടുന്നു.
2010 4,400 ഹെക്റ്ററിലധികം പ്രദേശം വെസ്റ്റ് ലാന്റ് തായ് പൈറ്റിനി ദേശീയോദ്യാനത്തോടു കൂടിച്ചേർത്തു.
ഉദ്യാനത്തിലുടനീളം ചിതറിക്കിടക്കുന്ന അനേകം പ്രദേശങ്ങൾ ഇതിൽ ഉൾപ്പെടുന്നു.
ഇതിൽ അധികവും കിഴക്കുവശത്തുള്ള ഒകാരിതോ കായലിലാണുള്ളത്.
ഇതും കാണുക ന്യൂസിലാന്റിലെ ദേശീയോദ്യാനങ്ങൾ ന്യൂസിലാന്റിലെ സംരക്ഷിതപ്രദേശങ്ങൾ അവലംബം പുറത്തേക്കുള്ള കണ്ണികൾ Westland Tai Poutini National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Westland Tai Poutini National Park at the Department of Conservation
വെസ്റ്റ് ഹൈലാൻഡ് വൈറ്റ് ടെറിയർ
ചെറിയ ഒരിനം നായ ജനുസാണ് വെസ്റ്റ് ഹൈലാൻഡ് വൈറ്റ് ടെറിയർ .
ഇവ ഉരുത്തിരിഞ്ഞത് സ്കോട്ട്‌ലൻഡ് പർവ്വതനിരകളിലാണ്.
ഇവയ്ക്ക് 25-28 സെ.
ഉയരവും, 6.8-9.1 കി.
ഇവയുടെ ജീവിത കാലയളവ് 12-18 വർഷമാണ്.
ഒരു പ്രസവത്തിൽ 3-5 കുട്ടികൾ വരെ ഉണ്ടാകുന്നു.
വെസ്റ്റ്ചെസ്റ്റർ കൗണ്ടി
വെസ്റ്റ്ചെസ്റ്റർ കൗണ്ടി യുഎസിലെ ന്യൂയോർക്ക്സ സംസ്ഥാനത്ത് സ്ഥിതി ചെയ്യുന്ന ഒരു കൗണ്ടിയാണ്.
ന്യൂയോർക്ക് സംസ്ഥാനത്തെ ഏറ്റവും ജനസംഖ്യയുള്ള ഏഴാമത്തെ കൗണ്ടിയെന്നതോടൊപ്പം ന്യൂയോർക്ക് നഗരത്തിനു വടക്കുഭാഗത്തെ ഏറ്റവും ജനസംഖ്യയുള്ളതുമായ കൗണ്ടിയാണ്.
2020 ലെ യു.എസ്. സെൻസസ് പ്രകാരം, കൗണ്ടിയിൽ 1,004,456 ജനസംഖ്യയുണ്ടായിരുന്നു.
2010-ൽ കണക്കാക്കിയ 949,113-ൽ നിന്ന് 55,344 പേരുടെ (5.8%) വർദ്ധനവുണ്ടായി.
ഹഡ്‌സൺ താഴ്‌വരയിൽ സ്ഥിതി ചെയ്യുന്ന വെസ്റ്റ്‌ചെസ്റ്റർ കൗണ്ടി 450 ചതുരശ്ര മൈൽ (1,200 ചതുരശ്ര കിലോമീറ്റർ), വിസ്തീർണ്ണമുള്ളതും ആറ് നഗരങ്ങളും 19 പട്ടണങ്ങളും 23 ഗ്രാമങ്ങളും ഉൾക്കൊള്ളുന്നതുമാണ്.
1683-ൽ സ്ഥാപിതമായ വെസ്റ്റ്ചെസ്റ്റർ, ഇംഗ്ലണ്ടിലെ ചെസ്റ്റർ നഗരത്തിന്റെ പേരിലാണ് അറിയപ്പെടുന്നത്.
കൗണ്ടി സീറ്റ് വൈറ്റ് പ്ലെയിൻസ് നഗരത്തിലാണ്, അതേസമയം കൗണ്ടിയിൽ ഏറ്റവും ജനസംഖ്യയുള്ള മുനിസിപ്പാലിറ്റിയായി യോങ്കേഴ്‌സ് നഗരത്തിലെ 2020 ലെ യു.എസ്. സെൻസസ് പ്രകാരമുള്ള നിവാസികൾ 211,569 ആയിരുന്നു.
അവലംബം ↑ ↑ ↑ ↑ ↑ കുറിപ്പുകൾ ↑ The full set is as follows: 10501–10507, 10509–10511, 10514, 10517–10523, 10526–10528, 10530, 10532–10533, 10535–10536, 10538, 10540, 10543, 10545–10550, 10552–10553, 10560, 10562, 10566–10567, 10570, 10573, 10576–10578, 10580, 10583, 10587–10591, 10594–10598, 10601, 10603–10607, 10701, 10703–10710, 10801, 10803–10805.
വെസ്റ്റ് ബാറ്റൺ റഗ്ഗ് പാരിഷ്
വെസ്റ്റ് ബാറ്റൺ റഗ്ഗ് പാരിഷ് (ഫ്രഞ്ച്: Paroisse de Bâton Rouge Ouest) ഐക്യനാടുകളിലെ ലൂയിസിയാന സംസ്ഥാനത്തു സ്ഥിതി ചെയ്യുന്ന 64 പാരിഷുകളിലൊന്നാണ്.
2010 ലെ സെൻസസ് പ്രകാരം ഈ പാരിഷിൽ 23,788 ജനങ്ങൾ അധിവസിക്കുന്നു.
പോർട്ട് അല്ലെൻ പട്ടണത്തിലാണ് പാരിഷ് സീറ്റിൻറെ സ്ഥാനം.
1807 ലാണ ഈ പാരിഷ് രൂപീകരിക്കപ്പെട്ടത്.
വെസ്റ്റ് ഹോളിവുഡ്
വെസ്റ്റ് ഹോളിവുഡ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൌണ്ടി യിലെ ഒരു നഗരമാണ്.
പ്രാദേശികമായി ചിലസമയത്ത് ഈ നഗരം "വീഹോ" എന്നു വിളിക്കപ്പെടുന്നു.
1984 ൽ സംയോജിപ്പിക്കപ്പെട്ട ഈ നഗരം സൺസെറ്റ് സ്ട്രിപ്പിന്റെ സ്വദേശമാണ്.
2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 34,399 ആയിരുന്നു.
സാവിത്രി ദേവി ഇംഗ്ലീഷ് വിലാസം https://ml.wikipedia.org/wiki/Savitri_Devi
സാവിത്രി ദേവി മുഖർജി (30 സെപ്റ്റംബർ 1905 - ഒക്ടോബർ 22, 1982)  മാക്സിമിയാനി പോർട്ടാസ് എന്ന ഗ്രീക്ക്-ഫ്രഞ്ച്-ഇറ്റാലിയൻ എഴുത്തുകാരന്റെ പേരിനെ അനുസ്മരിക്കുന്ന തൂലികാനാമം ആയിരുന്നു ഉപയോഗിച്ചിരുന്നത്.
ഗാഢപരിസ്ഥിതിവാദം നാസിസം, എന്നിവയുടെ പ്രമുഖ വക്താവും രണ്ടാം ലോകമഹായുദ്ധകാലത്ത് ഇന്ത്യയിലെ സായുധസേനകളെ ചാരപ്രവർത്തനം നടത്താൻ സഹായിച്ച ആക്സിസിലെ പ്രവർത്തകയുമായിരുന്നു.
1960 കളിൽ നാസി പോരാട്ടങ്ങളിലെ നേതൃത്വനിരയിലെ അംഗമായിരുന്നുകൊണ്ട് മനുഷ്വരെ മൃഗങ്ങളെപ്പോലെക്കാണുന്ന നയത്തിനെതിരെയവർ എഴുതി.
സാവിത്രി ഹിന്ദുമതത്തിന്റെയും നാസിസത്തിന്റെയും സമന്വയത്തിന്റെ വക്താവായിരുന്നു.
അഡോൾഫ് ഹിറ്റ്ലർ ഹിന്ദു ദൈവമായ വിഷ്ണുവിന്റെ അവതാരമാണെന്ന് പ്രഖ്യാപിച്ചു.
ഏറ്റവും മോശമായ ലോകയുഗമായ കലിയുഗത്തിന്റെ അന്ത്യത്തിലേക്ക് നയിക്കുന്ന ഹിറ്റ്ലറെ മാനവികതയ്ക്കുവേണ്ടിയുള്ള ത്യാഗമായി അവർ ചിത്രീകരിച്ചു.
അത് തിന്മയുടെ ശക്തികളായി കണ്ട ജൂതന്മാരാൽ പ്രചോദിപ്പിക്കപ്പെട്ടതാണെന്ന് അവർ വിശ്വസിച്ചു.
അവരുടെ രചനകൾ നവ നാസിസത്തെയും നാസി നിഗൂഢയെയും സ്വാധീനിച്ചിട്ടുണ്ട്.
യഹൂദമതവും ക്രിസ്തുമതവും തള്ളിക്കളഞ്ഞുകൊണ്ട് അവർ ദിവ്യ ഊർജ്ജ പദാർത്ഥങ്ങൾ ചേർന്ന പ്രകൃതിയുടെ ഒരൊറ്റ പ്രപഞ്ചമായ പന്തീസിസ്റ്റ് മോണിസത്തിന്റെ ഒരു രൂപത്തിൽ അവർ വിശ്വസിച്ചു.
നിയോ-നാസിസത്തിനുള്ളിൽ, അവർ നിഗൂഢത, പരിസ്ഥിതി, ന്യൂ ഏജ് പ്രസ്ഥാനം എന്നിവ പ്രോത്സാഹിപ്പിച്ചു.
കൂടുതൽ സമകാലീനമായി, അവർ ആൾട്ട്റൈറ്റ് സ്വാധീനിച്ചു.
ചിലിയൻ നയതന്ത്രജ്ഞൻ മിഗുവൽ സെറാനോയെയും അവർ സ്വാധീനിച്ചു.
1982 -ൽ ഫ്രാങ്കോ ഫ്രെഡ തന്റെ സൃഷ്ടിയായ ഗോൾഡ് ഇൻ ദ ഫർണസിൽ ഒരു ജർമ്മൻ വിവർത്തനം പ്രസിദ്ധീകരിച്ചു.
അദ്ദേഹത്തിന്റെ വാർഷിക അവലോകനത്തിന്റെ നാലാമത്തെ വാല്യമായ റിസ്ഗാർഡോ (1980–), സാവിത്രി ദേവിക്ക് "ആര്യൻ പാഗനിസത്തിന്റെ മിഷനറി" ആയി സമർപ്പിച്ചു.
ഫ്രാങ്കോയിസ് ഡിയോർ, ഓട്ടോ സ്കോർസെനി , ജോഹാൻ വോൺ ലിയേഴ്സ്, ഹാൻസ്-ഉൾരിച്ച് റുഡൽ എന്നിവരുടെ യുദ്ധാനന്തര വർഷങ്ങളിലെ ഒരു സഹപ്രവർത്തകയായിരുന്നു സാവിത്രി.
വേൾഡ് യൂണിയൻ ഓഫ് നാഷണൽ സോഷ്യലിസ്റ്റിന്റെ സ്ഥാപക അംഗങ്ങളിൽ ഒരാളായിരുന്നു അവർ.
കൃതികൾ വർഷം Title ISBN Summary 1935 Essai critique sur Théophile Kaïris ഗ്രീക്ക് അധ്യാപകനും  തത്ത്വചിന്തകനും ആയ തിയോഫിലോസ് കൈരീസിന്റെ| ജീവിതത്തെയും ചിന്തയെയും കുറിച്ചുള്ള ആദ്യത്തെ ഡോക്ടറൽ തീസിസ്.
1935 La simplicité mathématique ഗണിതത്തിലെ ലഘുസ്വഭാവത്തെക്കുറിച്ചുള്ള 500 പേജുള്ള തീസിസ്.
അതിൽ ലിയോൺ ബ്രൺഷ്വിക്കിന്റെ ഒരു ചർച്ചയും ജോർജ്ജ് ബൂൾ , ഗോട്‌ലോബ് ഫ്രെജ് , ബെർ‌ട്രാൻഡ് റസ്സൽ , ഹെൻ‌റി പോയിൻ‌കാരെ , ആൽ‌ഫ്രഡ് നോർത്ത് വൈറ്റ്ഹെഡ് എന്നിവരുടെ ചർച്ചകളും ഉൾപ്പെടുത്തി.
1940 (written 1935-6) L'Etang aux lotus ( The Lotus Pond ) ഇന്ത്യയുടെ മുദ്രകൾ.
യാത്രാവിവരണത്തിന്റെയും ദാർശനിക, സാംസ്കാരിക, രാഷ്ട്രീയ പ്രതിഫലനങ്ങളുടെയും സംയോജനം.